Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Kristína Sotáková, PaedDr., PhD.
Pozícia: Odborný zamestnanec pre realizáciu meraní Aktivita 4.1
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický B1

2. Zahraničná pracovná cesta (ZPC):
Štát, mesto: Holandsko, Arnhem
Vykonaná v dňoch: 24.6. – 27.6.2012
Názov prijímajúcej organizácie: CITO
Účel cesty: doplňujúce školenie - konzultácie
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
CITO:
25.6.2012 a 26.6.2012 od 10:00 do 18:00
Konzultácie s Huubom Verstralenom a Robertom Zwitserom, školenie zamerané na model IRT a využívanie softvérov pri spracovaní našich dát.

4. Stručný priebeh rokovaní:
25.6.2012	10:00 - 18:00	
Uvítacie stretnutie (Erwin van Schaffelaar) vytýčenie cieľov pobytu, diskusia o pokroku v spracovaní dát v čase od posledného stretnutia v marci 2012. 
Konzultácia s Huubom Verstralenom ohľadom unidimenzionality a ekvivalentnosti foriem  testu študijných predpokladov. Využívanie softvéru ConQuest a aplikácie OPLM na zhodnotenie fitovania odpovedí na položku s modelom.
26.6.2012	10:00 - 18:00
Huub Verstralen: Riešenie výstupného merania testu študijných predpokladov z pohľadu IRT - konzultácia
Robert Zwitser: Koncepčné poňatie postupu vyhodnocovaní dát z pohľadu IRT - prednáška
Robert Zwitser , Huub Verstralen: Prepájanie testov (linking)
Huub Verstralen: Práca s OPLM - DIF analýza
5. Odporúčané závery:

Medzi výstupy meraní v aktivite 4.1 projektu HKV patrí aj publikovanie článkov o indikátoroch vzdelávania. Jedným z indikátorov sú kognitívne schopnosti žiakov. Z pohľadu konzultantov spoločnosti CITO je potrebné zabezpečiť dostatok času na jeho administráciu vo výstupnom meraní. Ináč sú výsledky vo veľkej miere ovplyvnené tipovaním. Vyhodnocovanie výsledkov testu metódou IRT predpokladá optimálnu veľkosť vzorky 400 respondentov. Preto sa odporúča celú vzorku aktivity 4.1 rozdeliť náhodne na dve časti – jednu vyhodnocovať metódou IRT a druhú klasickou štatistikou. Pre lepšie fitovanie s modelom sa odporúča použiť multidimenzionálny model, alebo vyhodnocovať každú z oblastí (verbálna, analytická a kvantitatívna) zvlášť.
Na vyhodnocovanie metódou IRT by sme mali použiť nielen softvér ConQuest (pracujúci na báze Raschovho modelu), ale aj softvér OPLM (vyvinutý v CITO, ktorý rozširuje Raschov model o druhý parameter a s ktorým sme sa oboznámili na tejto ZPC). Po analýze položiek pomocou softvérov prediskutovať so spolupracovníkmi a autormi úloh tie, ktoré nepreukázali dobrú zhodu s modelmi a pokúsiť sa identifikovať zdroje problémov v samotných položkách, a tie sa pokúsiť odstrániť resp. prepracovať vzhľadom k výstupnému meraniu. 

6. Prehľad prinesenej dokumentácie a miesto jej uloženia:
Výstup z OPLM z merania testu študijných predpokladov. 
Uložené: K. Sotáková na USB-kľúči.

7. Osobitne vyhotovený očakávaný prínos ZPC:
Služobná cesta do Arnhemu mi pomohla koncepčne porozumieť Raschovmu modelu vyhodnocovania dát. Potvrdila mi viaceré predpoklady ohľadom vyhodnocovania testu študijných predpokladov. Nadobudnuté poznatky využijem v aktivite 4.1  aj pri písaní odborných článkov a vyhodnocovaní výstupného merania testu študijných predpokladov.
Celkovým prínosom pre NÚCEM a jednotlivé aktivity projektu HKV sú kontakty s odborníkmi CITO, ktorí nám prisľúbili ďalšiu spoluprácu.

8. Spôsob zverejnenia výsledkov ZPC, prenos získaných informácií
http://www.minedu.sk - správa zo ZPC.

Svojím podpisom súhlasím so zverejnením správy na internete.

Správu vypracoval: PaedDr. Kristína Sotáková, PhD.

Dátum: 29.6.2012

Správu schválil: PaedDr. Ivana Pichaničová, PhD.